CELEX: 62020TN0034
Language: bg
Date: 2020-01-20 00:00:00
Title: Дело T-34/20: Жалба, подадена на 20 януари 2020 г. — Datenlotsen Informationssysteme/Комисия

9.3.2020   
            
            
               BG
            
            
               Официален вестник на Европейския съюз
            
            
               C 77/58
            
         
      Жалба, подадена на 20 януари 2020 г. — Datenlotsen Informationssysteme/Комисия
      (Дело T-34/20)
      (2020/C 77/79)
      Език на производството: немски
      
         Страни
      
      
         Жалбоподател: Datenlotsen Informationssysteme GmbH (Хамбург, Германия) (представител: T. Lübbig, Rechtsanwalt)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени Решение на Европейската комисия от 20 септември 2019 г. относно мярка SA.34402 – 2015/C (ex 2015/NN), взета от Германия в полза на Hochschul-Informations-System GmbH (Документ на Комисията № C(2019) 6836 окончателен),
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква следните основания в подкрепа на жалбата.
      
                  1.
               
               
                  Нарушение на член 107, параграф 1 ДФЕС поради прилагането на несъвместим със съдебната практика критерий за проверка на рентабилността на действията на Hochschul-Informations-System GmbH (наричано по-нататък „HIS“), тъй като Комисията не отчела съдържанието на „критерия за неразделимост“ и самостоятелното значение на „критерия за връзка“.
               
            
                  2.
               
               
                  Нарушение на член 107, параграф 1 ДФЕС поради квалифицирането на дейностите на HIS за германските държавни университети като нерентабилни.
               
            
                  3.
               
               
                  Нарушение на член 107, параграф 1 ДФЕС поради недиференциране на различните сфери на дейност на HIS.
               
            
                  4.
               
               
                  Нарушение на член 108, параграф 3 ДФЕС и член 1, буква б), точка 5 от Регламент (ЕС) 2015/1589 на Съвета (1) поради квалифицирането на прякото подпомагане като „съществуваща помощ“ по съображение, че през 1976 г. съществувал пазар.
               
            
                  5.
               
               
                  Нарушение на член 296, параграф 2 ДФЕС поради мотивиране в недостатъчна степен на приложимостта на член 1, буква б), точка 5 от Регламент 2015/1589 извън хипотезата на либерализиране.
               
            
                  6.
               
               
                  Нарушение на член 108, параграф 3 ДФЕС и член 1, буква б), точка 5 от Регламент 2015/1589 поради квалифицирането на прякото подпомагане като „съществуваща помощ“ на основание съществено изменение на мерките.
               
            
                  7.
               
               
                  Нарушение на член 108, параграф 3 ДФЕС и член 1, буква б), точка 5 от Регламент 2015/1589 поради квалифицирането на прякото подпомагане като „схема за помощ“, защото по-скоро била налице поредица от годишно одобрявани отделни помощи.
               
            
                  8.
               
               
                  Нарушение на правото на „разумна продължителност на производството“ като част от правото на „добра администрация“ по член 41 от Хартата на основните права на Европейския съюз.
               
            
         (1)  Регламент (ЕС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз (ОВ L 248, 2015 г., стр. 9).